text: Pas på hunden i varmen
  01 juli 2010 kl. 09.16
  Den risikerer at dø i den varme bil.
  Mere end få minutter kan være dødbringende, så nu efterlyser Dansk Dyrlægeforening skiltning, der advarer mod at efterlade dyr i bilerne.
  Hunden risikerer at lide en frygtlig død.
  - Hunden begynder at gispe og savle i den varme bil, og efterhånden vil den kollapse og dø, fortæller Jan Birch fra Den Danske Dyrlægeforening.
  Bare få minutter er nok til at give dyret hedeslag, siger Jan Birch.
  - Mere end 5-10 minutter synes jeg ikke, man skal efterlade dyret. Man skal huske, at et dyr faktisk skal behandles som et barn i sådanne situationer, siger han.
  